**Doktorski studij geografije: prostor, regija, okoliš, pejzaž**

**PLAN RADA I OBVEZA**

Ime i prezime doktoranda:

Ime i prezime savjetnika/mentora:

Godina studija

Akademska godina:

Upisani Modul studija:

Metodologija istraživanja:

**OPĆI CILJEVI I ZADACI PRVE GODINE STUDIJA:**

**Glavni istraživački zadatak** za prvu godinu je pretraživanje literature i **čitanje znanstvenih članaka iz svjetskih i domaćih znanstvenih časopisa vezanih uz temu istraživanja (teorijski i metodološki**). Od doktoranda se se traži da sami pretraže baze, pronađu i analiziraju relevantne radove (40 - 50-tak referenci) kako bi snimili “state of the art” te mogli pozicionirati svoje istraživanje i znali formulirati vlastiti znanstveni doprinos istraživanja. Isticanje znanstvenog doprinosa istraživanja je nužno u Prijavi teme, koja slijedi na kraju prve godine. Rezultate kritičke analize i pregleda istraživanja doktorandi su obvezni izložiti na Internoj konferenciji za doktorande na kraju 1. godine, te napisati i objaviti kao pregledni znanstveni rad tijekom 2. godine studija. **Drugi glavni istraživački zadatak** je izrada **Metodološkog okvira vlastitog istraživanja**, koji se izrađuje temeljem pročitane i analizirane literature, te kao **ispitna obveza na predmetu Metodologija istraživanja**. Metodološki okvir je također sastavni dio Prijave teme. Ostale obveze osim gore navedenih, predviđene programom studija su: Položeni ispit iz predmeta **Znanstveni rad**, upis **jednog izbornog predmeta**, **sudjelovanje na Internoj konferenciji za doktorande,** te ispunjavanje obveza **Istraživačkog seminara** putem redovitih, mjesečnih konzultacija sa savjetnikom na kojima se zajednički definiraju posebni ciljevi, plan i vremenik rada. Po potrebi se ciljevi mogu revidirati, što se bilježi u ovom Planu rada. Na kraju prve godine se podnosi **Prijava teme doktorskog rada**.

**OPĆI CILJEVI I ZADACI DRUGE GODINE STUDIJA:**

Tijekom druge godine student je obvezan **objaviti ili imati prihvaćen za objavu znanstveni rad vezan uz temu doktorskog rada u časopisu s međunarodnom recenzijom (A1/A2**), na čemu je radio tijekom prve godine studija, te izlagao na Internoj konferenciji za doktorande (Doktorand na znanstvenom radu mora biti prvi autor. Za svakog dodatnog autora na znanstvenom radu (koji nije mentor i/ili drugi mentor) mentor doktorske disertacije je dužan obrazložiti njegov doprinos radu povezan s osiguravanjem materijalno-tehničkih uvjeta istraživanja ili provođenjem kompleksnih analiza za koje su potrebna specijalistička znanja). Temeljem pregleda istraživanja i izrađenog Metodološkog okvira istraživanja (položena Metodologija istraživanja na 1. godini studija), što je sve sastavni dio Prijave teme (1. godina), student sa savjetnikom/mentorom **izrađuje detaljni plan i vremenik pojedinih koraka istraživanja (Istraživački seminar)**. Plan i vremenik rada razrađuje se i dogovara prema mjesecima i na mjesečnim se konzultacijama prati tijek istraživanja i po potrebi revidira, što se bilježi u ovom Planu rada. Ostale obveze osim gore navedenih, predviđene programom studija su: **Javna obrana teme**, upis **dva izborna predmeta**, te **sudjelovanje na Internoj konferenciji za doktorande**.

**OPĆI CILJEVI I ZADACI TREĆE GODINE STUDIJA:**

Tijekom treće godine student upisuje predmete/obveze: **Doktorski rad, Međunarodna znanstvena konferencija (usmeno ili poster), Znanstveni članak (A1).** Navedene predmete/obveze student je dužan položiti/obaviti do isteka roka trajanja studija. Doktorski rad se odnosi na provođenje istraživanja na temi. Na Međunarodnoj znanstvenoj konferenciji se izlažu rezultati istraživanja na temi doktorskog rada. Do kraja studija rezultate ili dio rezultata istraživanja na doktorskoj temi obvezno je objaviti u A1 časopisu (Doktorand na znanstvenom radu mora biti prvi autor. Za svakog dodatnog autora na znanstvenom radu (koji nije mentor i/ili drugi mentor) mentor doktorske disertacije je dužan obrazložiti njegov doprinos radu povezan s osiguravanjem materijalno-tehničkih uvjeta istraživanja ili provođenjem kompleksnih analiza za koje su potrebna specijalistička znanja). Plan i vremenik rada razrađuje se i dogovara prema mjesecima i na mjesečnim se konzultacijama prati tijek istraživanja i po potrebi revidira, što se bilježi u ovom Planu rada. U tijeku studija obvezno je imati barem jedno  usmeno i  jedno poster prioćenje.

**ISPUNJAVA DOKTORAND[[1]](#footnote-1)**

**Pregled aktivnosti i istraživanja tijekom proteklog razdoblja (od posljednjih konzultacija):**

**Pregled potencijalnih problema i tema za sljedeće konzultacije:**

**ISPUNJAVA SAVJETNIK/MENTOR[[2]](#footnote-2)**

**Sažetak održanih konzultacija, pregled dosadašnjih aktivnosti:**

**Plan rada i aktivnosti za sljedeće razdoblje:**

**Napomene:**

**Pripremljenost na konzultacije**  LOŠA [ ]  DOBRA [ ]  IZVRSNA [ ]

**Ostvaren napredak prema planu rada** DA [ ]  NE [ ]  DJELOMIČNO [ ]

**Dodatno obrazloženje (popuniti samo ukoliko je u prethodnom pitanju doktorandov napredak ocijenjen nezadovoljavajućim ili djelomičnim):**

**Dodatne napomene (po potrebi):**

**DATUM** Kliknite ili dodirnite ovdje da biste unijeli datum.

Potpis doktoranda \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis savjetnika/mentora \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Ispunjava doktorand te potom šalje savjetniku/mentoru elektroničkom poštom prije zakazanog termina konzultacija. [↑](#footnote-ref-1)
2. Ispunjava savjetnik/mentor za svake održane konzultacije s doktorandom. Ispunjeni obrazac šalje se elektroničkom poštom na adresu pds@geog.pmf.hr. Jedan primjerak obrasca potpisanog od strane savjetnika/mentora i doktoranda dostavlja se u Ured za doktorski studij po održanim konzultacijama. [↑](#footnote-ref-2)